**Likumprojekta ,,Grozījums likumā ,,Par Krimināllikuma spēkā stāšanās un piemērošanas kārtību””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Grozījums likumā „Par Krimināllikuma spēkā stāšanās un piemērošanas kārtību” (turpmāk – likumprojekts) izstrādāts saskaņā ar:   * Latvijas Republikas Augstākās Padomes 1993. gada 11. maija lēmumu Par pievienošanos 1961. gada 30. marta Vienotajai konvencijai par narkotiskajām vielām un grozījumiem, kas izdarīti saskaņā ar 1972. gada Protokolu par grozījumiem 1961. gada 30. marta Vienotajā konvencijā par narkotiskajām vielām, * Latvijas Republikas Augstākās Padomes 1993. gada 11. maija lēmumu Par pievienošanos 1971. gada 21. februāra Konvencijai par psihotropām vielām, * Latvijas Republikas Augtākās Padomes 1993. gada 11. maija lēmumu Par pievienošanos 1988. gada 19. decembra Konvencijai pret narkotiku un psihotropo vielu nelegālu apgrozījumu, * Eiropas Parlamenta un Padomes regulu (EK) Nr. 273/2004 (2004. gada 11. februāris) par narkotisko vielu prekursoriem, * Padomes regulu (EK) Nr. 111/2005 (2004. gada 22. decembris), ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm, * Eiropas Parlamenta un Padomes regulu (ES) Nr. 1258/2013 (2013. gada 20. novembris), ar ko groza Regulu (EK) Nr. 273/2004 par narkotisko vielu prekursoriem, * Eiropas Parlamenta un Padomes regulu (ES) Nr. 1259/2013 (2013. gada 20. novembris), ar kuru groza Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešajām valstīm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā kontrolējamo narkotisko vielu un psihotropo vielu sarakstus nosaka Ministru kabineta 2005. gada 8. novembra noteikumi Nr. 847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem” (turpmāk – MK noteikumi Nr.847), kas izstrādāti saskaņā ar Apvienoto Nāciju Organizācijas (turpmāk – ANO) 1961. gada 30. marta Vienoto Konvenciju par narkotiskajām vielām (grozīta ar 1972. gada Protokolu, ar ko groza 1961. gada 30. marta Vienoto Konvenciju par narkotiskajām vielām), 1971. gada 21. februāra Konvenciju par psihotropām vielām un 1988. gada 19. decembra Konvenciju pret narkotisko un psihotropo vielu nelegālu apriti. MK noteikumos Nr. 847 noteiktie kontroles pasākumi attiecas ne tikai uz sarakstos iekļautajām narkotiskajām un psihotropajām vielām, bet arī uz to atvasinājumiem, izomēriem, struktūranalogiem, esteriem, ēteriem un sāļiem, kā arī zālēm, kas satur minētajos sarakstos iekļautās narkotiskās un psihotropās vielas.  Likuma „Par Krimināllikuma spēkā stāšanās un piemērošanas kārtību” 2. pielikumā (turpmāk – likuma 2. pielikums) noteikti kontrolējamo narkotisko vielu un psihotropo vielu apmēri, līdz kuriem vielu daudzumi atzīstami par nelieliem, un apmēri, sākot ar kuriem to daudzumi atzīstami par lieliem.  *Par papildinājumiem likuma 2. pielikuma II nodaļā ar* ***jaunām psihoaktīvām vielām***.  1961. gada 30. marta Vienotās konvencijas par narkotiskajām vielām 39. pantā, 1971. gada 21. februāra Konvencijas par psihotropām vielām 23. pantā, kā arī 1988. gada 19. decembra Konvencijas pret narkotisko un psihotropo vielu nelegālu apriti 24. pantā ir noteikts, ka valstīm ir tiesības pieņemt stingrākus pasākumus nekā noteikts šajās Konvencijās, ja tās uzskata šādus pasākumus par vēlamiem vai nepieciešamiem narkotisko un psihotropo vielu nelegālā apgrozījuma novēršanai vai likvidēšanai, kā arī lai aizsargātu sabiedrības veselību un labklājību. Tāpēc kontrolējamo narkotisko vielu un psihotropo vielu saraksti vairākkārt ir papildināti ar apritē esošām, iepriekš sarakstos neiekļautām vielām.  Kopš 2013. gada 23. februāra MK noteikumu Nr. 847 un likuma 2. pielikumā vielas tiek iekļautas ne tikai individuāli, bet arī pēc ģenēriskās sistēmas principa, t.i., kontrolei tiek pakļautas vielu ķīmisko grupu pamatformulas ar aprakstiem, kas nosaka grupā ietilpstošās vielas.  Savukārt kopš 2013. gada 14. novembra spēkā ir grozījumi likumā „Par narkotisko un psihotropo vielu un zāļu likumīgās aprites kārtību” (4. panta otrā daļa), kas paredz, ka ar Slimību profilakses un kontroles centra lēmumu uz laikposmu līdz 12 mēnešiem no lēmuma spēkā stāšanās dienas var aizliegt vai ierobežot tādu jaunu psihoaktīvu vielu vai tās saturošu izstrādājumu izgatavošanu, iegādāšanos, glabāšanu, pārvadāšanu, pārsūtīšanu vai izplatīšanu, kuras nav iekļautas Latvijā kontrolējamo narkotisko vielu, psihotropo vielu un prekursoru sarakstos un par kurām ir iegūta informācija no Eiropas Agrīnās brīdināšanas sistēmas vai saņemts tiesu ekspertīžu iestādes atzinums par jaunām psihoaktīvām vielām. Ņemot vērā to, ka vielas, par kurām patlaban pieņemti Slimību profilakses un kontroles centra lēmumi par attiecīgo jaunu psihoaktīvu vielu vai to saturošu izstrādājumu izgatavošanas, iegādāšanās, glabāšanas, pārvadāšanas, pārsūtīšanas vai izplatīšanas aizliegumu, ir bīstamas sabiedrības veselībai un drošībai, minētās vielas 12 mēnešu laikā no lēmumu spēkā stāšanās dienas nepieciešams iekļaut MK noteikumos Nr. 847 un likuma 2. pielikumā, lai nepieļautu šo vielu atgriešanos apritē.  Ņemot vērā minēto, likuma 2. pielikumam ir sagatavoti papildinājumi: ir precizēta ģenēriskā grupa **Katinoni**, kā arī ģenēriskā grupa **Indola, azaindolu un indazola-3-karbonilatvasinājumi** (tajā skaitā šai grupai precizēts arī nosaukums). Vienlaikus ir sagatavota arī jauna grupa – **Pirazola-3-karbonilatvasinājumi**.  1) Izmaiņas grupā **Katinoni** paredz kontrolējamo vielu sarakstā iekļaut vielu **Mexedrone**. Viela **Mexedrone** ir sintētisks katinons, starptautiski kontrolētās vielas mefedrons atvasinājums. Vielas **Mexedrone** un tās saturošu izstrādājumu lietošana var radīt nopietnu kaitējumu personas veselībai un dzīvībai, kā arī apdraudējumu sabiedrības drošībai kopumā. Agrīnās brīdināšanas sistēmā saņemts ziņojums par Apvienotajā Karalistē reģistrētu vielas **Mexedrone** identifikācijas gadījumu 2015.gada augustā. Vielai **Mexedrone** Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2015. gada 18. septembra lēmumu Nr. 8[[1]](#footnote-1).  2) Izmaiņas grupā **Indola, azaindolu un indazola-3-karbonilatvasinājumi** paredz kontrolējamo vielu sarakstā iekļaut sintētisko kanabinoīdu **CUMYL-5F-P7AICA**, kura lietošana var izraisīt kanabisa lietošanai līdzīgu efektu. Agrīnās brīdināšanas sistēmā saņemts ziņojums par Slovēnijā reģistrētu vielas **CUMYL-5F-P7AICA** izņemšanas gadījumu 2014. gada decembrī un 2015. gada janvārī (izņemti 5000 un 7000 grami baltas pulverveida vielas). Pēc minētā ziņojuma saņemšanas vielai **CUMYL-5F-P7AICA** Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2015. gada 18. maija lēmumu Nr. 4[[2]](#footnote-2). **2015. gada oktobrī viela CUMYL-5F-P7AICA konstatēta arī Latvijā – Valsts Policija izņēmusi 5,9672 g šīs vielas augu masas sastāvā.**  3) Jaunā grupa **Pirazola-3-karbonilatvasinājumi** paredz kontrolējamo vielu sarakstā iekļaut sintētisko kanabinoīdu **5F-AB-FUPPYCA**, kura lietošana var izraisīt kanabisa lietošanai līdzīgu efektu. Agrīnās brīdināšanas sistēmā saņemts ziņojums par Francijā reģistrētu vielas **5F-AB-FUPPYCA** izņemšanas gadījumu 2015. gada februārī (izņemti 540 grami baltas pulverveida vielas). Vielai **5F-AB-FUPPYCA** Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2015. gada 4. augusta lēmumu Nr. 6[[3]](#footnote-3). Tāpat arī grupa **Pirazola-3-karbonilatvasinājumi** paredz kontrolējamo vielu sarakstā iekļaut sintētisko kanabinoīdu **AB-CHMFUPPYCA**, kura lietošana var izraisīt kanabisa lietošanai līdzīgu efektu. Agrīnās brīdināšanas sistēmā saņemts ziņojums par Slovēnijā reģistrētu vielas **AB-CHMFUPPYCA** izņemšanas gadījumu 2015. gada jūlijā (izņemti kopumā 6 grami baltas krāsas pulverveida vielas). Vielai **AB-CHMFUPPYCA** Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2015. gada 20. augusta lēmumu Nr. 7[[4]](#footnote-4).  *Par papildinājumiem likuma 2. pielikuma III un IV nodaļā ar* ***jaunām vielu formām****.*  Papildus nepieciešams likuma 2. pielikumā attiecībā uz II un III saraksta vielām iekļaut dažādus vielu maisījumu veidus, kādos vielas var tikt konstatētas un kam noteikti apmēri: augu maisījums, sapresēta masa, šķidrums, piesūcināts papīrs, vielu maisījums, kas satur II sarakstā minēto vielu jebkurā daudzumā, kas nav nodalāms no vielu maisījuma kopējā daudzuma, kā arī vielu maisījums, kas satur III sarakstā minēto vielu jebkurā daudzumā, kas nav nodalāms no vielu maisījuma kopējā daudzuma. Minētie vielu maisījumu veidi ir analoģiski tiem, kas ir noteikti attiecībā uz I saraksta vielām.  Jauni vielu maisījuma veidi likuma 2. pielikumā attiecībā uz II un III saraksta vielām galvenokārt nepieciešami, jo apritē aizvien biežāk parādās vielu maisījumi, no kuriem kontrolei pakļautās, maisījumam pievienotās vielas tīrās masas atdalīšana un aprēķināšana ir apgrūtināta – piemēram, zobu pastā iemaisītas II vai III saraksta vielas.  *Par papildinājumu likuma 2. pielikuma V nodaļā ar jaunu* ***prekursoru***.  Likuma 2. pielikumā iekļaujama arī viela **alfa-fenilacetoacetonitrils**, ņemot vērā, ka šī viela iekļauta prekursoru 1. kategorijas vielu sarakstā saskaņā ar *Eiropas Parlamenta un Padomes regulu (ES) Nr. 1258/2013 (2013. gada 20. novembris), ar ko groza Regulu (EK) Nr. 273/2004 par narkotisko vielu prekursoriem* 1. panta 11. punkta c) apakšpunktu[[5]](#footnote-5), kā arī saskaņā ar *Eiropas Parlamenta un Padomes regulas (ES) Nr. 1259/2013 (2013. gada 20. novembris), ar kuru groza Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešajām valstīm* 1. panta 24. punkta d) apakšpunktu.[[6]](#footnote-6)  Saskaņā ar *Eiropas Parlamenta un Padomes regulas* *(EK) Nr. 273/2004 (2004. gada 11. februāris) par narkotisko vielu prekursoriem*[[7]](#footnote-7) 12. pantu, kā arī *Padomes regulas* *(EK) Nr. 111/2005 (2004. gada 22. decembrī), ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm[[8]](#footnote-8)* 31. pantu dalībvalstis paredz noteikumus attiecībā uz sankcijām, kas piemērojami šīs regulas pārkāpumu gadījumos. Līdz ar to likuma 2. pielikumā tiek iekļauti vielas **alfa-fenilacetoacetonitrils** apmērs, līdz kuram vielas daudzumi atzīstami par nelieliem, kā arī apmērs, sākot ar kuru daudzumi atzīstami par lieliem.  Lai nodrošinātu savlaicīgu minēto vielu iekļaušanu MK noteikumos Nr. 847 un likuma 2. pielikumā, par likuma spēkā stāšanās datumu ir noteikts 2016. gada 1. maijs. |
| 3. | Projekta izstrādē iesaistītās institūcijas | Slimību profilakses un kontroles centrs, valsts sabiedrība ar ierobežotu atbildību „Rīgas psihiatrijas un narkoloģijas centrs”, Valsts policijas Kriminālistikas pārvalde, Latvijas Organiskās sintēzes institūts. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektam ir pozitīva ietekme uz sabiedrības veselību – tiek aizstāvētas sabiedrības intereses kopumā, kavējot narkotisko un psihotropo vielu piedāvājuma un pieprasījuma pieaugumu Latvijā.  Likumprojekts ietekmēs:  1) tiesībsargājošās iestādes (Valsts policija, Pašvaldību policija, Valsts ieņēmumu dienesta Muitas policijas pārvalde);  2) iestādes, kurām ir tiesības veikt ekspertīzes;  3) ārstniecības iestādes, kurās var atrasties pacients minēto psihoaktīvo vielu ietekmē vai iespaidā;  4) fiziskas personas, kas lieto minētās vielas. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā to, ka, izņemot zinātniskos pētījumus, nav norāžu par kontrolei pakļaujamo vielu izmantošanu rūpniecībā vai saimnieciskajā darbībā, kā arī nav zināmas vispāratzītas vai apstiprinātas kontrolei pakļaujamo vielu ārstnieciskās vērtības vai pielietojums, likumprojekta ietekme uz tautsaimniecību nav paredzama. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar.* |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Vienlaicīgi ar šo Likumprojektu virzāms Ministru kabineta noteikumu projekts „Grozījumi Ministru kabineta 2005. gada 8. novembra noteikumos Nr. 847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem””, papildinot Latvijā kontrolējamo narkotisko vielu, psihotropo vielu un prekursoru I sarakstu ar jaunām vielām. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Ar likumprojektu tiek ieviestas prasības attiecībā uz vielu **alfa-fenilacetoacetonitrils**, kas iekļauta prekursoru 1. kategorijas vielu sarakstā saskaņā ar *Eiropas Parlamenta un Padomes regulu (ES) Nr. 1258/2013 (2013. gada 20. novembris), ar ko groza Regulu (EK) Nr. 273/2004 par narkotisko vielu prekursoriem[[9]](#footnote-9)*, kā arī saskaņā ar *Eiropas Parlamenta un Padomes regulu (ES) Nr. 1259/2013 (2013. gada 20. novembris), ar kuru groza Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm[[10]](#footnote-10)*. |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |  |
| --- | --- | --- | --- | --- |
| 1.tabula Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes regula (ES) Nr. **1258/2013** (2013. gada 20. novembris), ar ko groza Regulu (EK) Nr. 273/2004 par narkotisko vielu prekursoriem | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 11. punkta c) apakšpunkts | Likumprojekts attiecībā uz likuma 2. pielikuma V nodaļas 14. punkta 16. apakšpunktu | Ieviestas pilnībā | | Neparedz stingrākas prasības |
| 1. panta 11. punkta d) apakšpunkts | Likuma 2. pielikuma I nodaļas 2. punkta 4. apakšpunkts, kā arī V nodaļas 15. punkts. | Ieviestas pilnībā | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par likumprojektu nepieciešams sniegt paziņojumu Eiropas Komisijai saskaņā ar Ministru kabineta 2010. gada 23. februāra instrukcijas Nr. 1 „Kārtība, kādā valsts pārvaldes iestādes sniedz informāciju par tehnisko noteikumu projektiem” 2.3. un 2.4. apakšpunktiem. | | | |
| Cita informācija | Nav | | | |
| 1.tabula Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes regula (ES) Nr. **1259/2013** (2013. gada 20. novembris), ar kuru groza Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 24. punkta d) apakšpunkts | Likumprojekts attiecībā uz likuma 2. pielikuma V nodaļas 14. punkta 16. apakšpunktu | Ieviestas pilnībā | | Neparedz stingrākas prasības |
| 1. panta 24. punkta e) apakšpunkts | Likuma 2. pielikuma I nodaļas 2. punkta 2. apakšpunkts, kā arī IV nodaļas 15. un 63. punkts | Ieviestas pilnībā | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par likumprojektu nepieciešams sniegt paziņojumu Eiropas Komisijai saskaņā ar Ministru kabineta 2010. gada 23. februāra instrukcijas Nr. 1 „Kārtība, kādā valsts pārvaldes iestādes sniedz informāciju par tehnisko noteikumu projektiem” 2.3. un 2.4. apakšpunktiem. | | | |
| Cita informācija | Nav | | | |
| 2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Nav | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Nav | Nav | | Nav | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts neparedz jaunas starptautiskas saistības. | | | |
| Cita informācija | Nav | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrības līdzdalība likumprojekta izstrādē netika nodrošināta, jo jaunu psihoaktīvu vielu pakļaušana kontrolei un iedalījumu apmēru noteikšana ir specifisks jautājums, ko risina attiecīgās jomas eksperti saskaņā ar Jauno psihoaktīvo vielu riska novērtējuma vadlīnijām, kas apstiprinātas ar Narkotiku kontroles un narkomānijas ierobežošanas koordinācijas padomes 2012. gada 5. janvāra sēdes lēmumu (protokols Nr.17, 2.§., 4. punkts). Savukārt Eiropas Savienības noteiktās normas attiecībā uz prekursoriem ir dalībvalstīm, tajā skaitā Latvijai, saistošas. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Tiesībsargājošās iestādes (Valsts policija, Pašvaldību policija, Valsts ieņēmumu dienesta Muitas policijas pārvalde), iestādes, kurām ir tiesības veikt ekspertīzes (Valsts policijas Kriminālistikas pārvalde, Valsts tiesu ekspertīžu birojs, Valsts tiesu medicīnas ekspertīzes centrs, valsts sabiedrība ar ierobežotu atbildību „Rīgas psihiatrijas un narkoloģijas centrs”, Valsts ieņēmumu dienesta Muitas pārvaldes Muitas laboratorija). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Veselības ministrs Guntis Belēvičs

Vīza: Valsts sekretāre Solvita Zvidriņa

28.01.2016. 13:57

2905

V. Lūsa

67876099; vieda.lusa@vm.gov.lv

1. Slimību profilakses un kontroles centra 2015. gada 18. septembra lēmums Nr. 8 „Par aizlieguma noteikšanu vielai Mexedrone un tās saturošiem izstrādājumiem”; https://www.vestnesis.lv/op/2015/184.25 [↑](#footnote-ref-1)
2. Slimību profilakses un kontroles centra 2015. gada 18. maija lēmums Nr. 4 „Par aizlieguma noteikšanu vielai CUMYL-5F-P7AICA un tās saturošiem izstrādājumiem”; https://www.vestnesis.lv/op/2015/96.10 [↑](#footnote-ref-2)
3. Slimību profilakses un kontroles centra 2015. gada 4. augusta lēmums Nr. 6 „Par aizlieguma noteikšanu vielai 5F-AB-FUPPYCA un tās saturošiem izstrādājumiem”; https://www.vestnesis.lv/op/2015/152.15 [↑](#footnote-ref-3)
4. Slimību profilakses un kontroles centra 2015. gada 20. augusta lēmums Nr. 7 „Par aizlieguma noteikšanu vielai AB-CHMFUPPYCA un tās saturošiem izstrādājumiem”; https://www.vestnesis.lv/op/2015/163.16 [↑](#footnote-ref-4)
5. EIROPAS PARLAMENTA UN PADOMES REGULA (ES) Nr. 1258/2013 (2013. gada 20. novembris), ar ko groza Regulu (EK) Nr. 273/2004 par narkotisko vielu prekursoriem

   http://eur-lex.europa.eu/legal-content/LV/TXT/PDF/?uri=CELEX:32013R1258&from=EN [↑](#footnote-ref-5)
6. EIROPAS PARLAMENTA UN PADOMES REGULA (ES) Nr. 1259/2013 (2013. gada 20. novembris), ar kuru groza Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm

   http://eur-lex.europa.eu/legal-ontent/LV/TXT/PDF/?uri=CELEX:32013R1259&qid=1446815064306&from=LV [↑](#footnote-ref-6)
7. EIROPAS PARLAMENTA UN PADOMES REGULA (EK) Nr. 273/2004 (2004. gada 11. februāris) par narkotisko vielu prekursoriem (Dokuments attiecas uz EEZ)

   http://eur-lex.europa.eu/legal-ontent/LV/TXT/PDF/?uri=CELEX:32004R0273&qid=1446817159902&from=LV [↑](#footnote-ref-7)
8. PADOMES REGULA (EK) Nr. 111/2005 (2004. gada 22. decembrī), ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm

   http://eur-lex.europa.eu/legal-ontent/LV/TXT/PDF/?uri=CELEX:32005R0111&qid=1446816834062&from=LV [↑](#footnote-ref-8)
9. EIROPAS PARLAMENTA UN PADOMES REGULA (ES) Nr. 1258/2013 (2013. gada 20. novembris), ar ko groza Regulu (EK) Nr. 273/2004 par narkotisko vielu prekursoriem

   http://eur-lex.europa.eu/legal-content/LV/TXT/PDF/?uri=CELEX:32013R1258&from=EN [↑](#footnote-ref-9)
10. EIROPAS PARLAMENTA UN PADOMES REGULA (ES) Nr. 1259/2013 (2013. gada 20. novembris), ar kuru groza Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm

    http://eur-lex.europa.eu/legal-ontent/LV/TXT/PDF/?uri=CELEX:32013R1259&qid=1446815064306&from=LV [↑](#footnote-ref-10)